Nr. ................/...........................2025

# REFERAT DE APROBARE

**a** **proiectului de Ordinal ministrului mediului, apelor și pădurilorprivind modificarea și completarea Ghidului de finanţare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională, aprobat prin Ordinul ministrului mediului, apelor și pădurilor nr. 1063/2023**

Prezentul referat de aprobare este elaborat în conformitate cu prevederile   
art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de **Ordinal ministrului mediului, apelor și pădurilorprivind modificarea și completarea Ghidului de finanţare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională.**

Baza legală a proiectului de ordin supus aprobăriio constituie prevederile art. 12 alin. (4) din Ordonanţa de urgenţă a Guvernului nr. 115/2011 privind stabilirea cadrului instituţional şi autorizarea Guvernului, prin Ministerul Finanţelor, de a scoate la licitaţie certificatele de emisii de gaze cu efect de seră atribuite României la nivelul Uniunii Europene, aprobată prin Legea nr. 163/2012, cu modificările şi completările ulterioare, ale art. 57 alin. (1), (4) şi (5) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, precum şi ale art. 13 alin. (4) din Hotărârea Guvernului nr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările şi completările ulterioare.

Ca urmare a numeroaselor sesizări primite din partea beneficiarilor programului denumit generic „Casa Verde Fotovoltaice” cu privire la perioada îndelungată necesară emiterii certificatelor de racordare de către distribuitorii de energie, cauzată și de termenele lungi de livrare a contoarelor cu dublu sens, perioadă care poate ajunge în unele cazuri până la câteva luni, s-a evidențiat riscul ca beneficiarii să depășească termenul de 12 luni de implementare a proiectului, astfel cum este reglementat la art. 25 alin. (2) din ghidul de finanțare mai sus menționat.

O astfel de situație ar conduce la imposibilitatea declanșării mecanismului de finanțare prevăzut în cadrul programului, în vederea decontării de către Administrația Fondului pentru Mediu a cheltuielilor eligibile aferente sistemelor de panouri fotovoltaice instalate, având în vedere că unul din documentele justificative care trebuie atașat la cererea de decontare este certificatul de racordare, iar instalatorii validați nu își vor putea recupera investițiile, riscând intrarea în incapacitate de plată și/sau insolvență. În baza contractelor de participare încheiate cu Administrația Fondului pentru Mediu, instalatorii validați în cadrul programului avansează toate cheltuielile cu instalarea și contravaloarea sistemelor de panouri fotovoltaice, urmând ca ulterior acestea să fie rambursate după prezentarea certificatelor tehnice de racordare eliberate consumatorilor persoane fizice.

Pentru a preîntâmpina situațiile de blocaj la nivelul programului, generate de întârzieri în emiterea certificatelor de racordare de către entitățile autorizate în acest sens, propunem modificarea și completarea Ghidului de finanţare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională, aprobat prin Ordinul ministrului mediului, apelor și pădurilor nr. 1063/2023.

Pentru a remedia aceste probleme și a proteja **interesele beneficiarilor**, AFM a propus o serie de modificări:

1. Modificarea duratei de implementare la 18 luni pentru beneficiarii care fac dovada că s-a solicitat emiterea certificatului de racordare înăuntrul termenului de 12 luni;
2. Flexibilizarea procesului de selecție a instalatorilor. Astfel, Ghidul va permite schimbarea instalatorului pentru a două oară, ulterior aprobării, asigurându-se că beneficiarii nu sunt afectați de eventualele probleme întâmpinate de aceștia în procesul de montare a sistemului de panouri fotovoltaice;
3. Extinderea termenului de implementare pentru beneficiarii care au selectat un instalator pentru a doua oară, ulterior aprobării. Astfel, perioada de finalizare a proiectului va fi prelungită la 6 luni, oferind mai mult timp pentru soluționarea eventualelor blocaje logistice și tehnice.

Menționăm totodată că prevederile prezentului ordin se aplică proiectelor aprobate de AFM pentru finanțare în cadrul Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională și aflate în curs de implementare la data intrării în vigoare a prezentului ordin.

Proiectul Ghidului de finanțare, astfel cum îl înaintăm, a fost avizat în ședința Comitetului Director al AFM din 10.01.2025.

Pentru motivele invocate, vă rugăm să aprobați proiectul de ***Ordin al ministrului mediului, apelor și pădurilor privind modificarea și completarea Ghidului de finanţare a Programului privind instalarea sistemelor de panouri fotovoltaice pentru producerea de energie electrică, în vederea acoperirii necesarului de consum şi livrării surplusului în reţeaua naţională*, aprobat prin Ordinul ministrului mediului apelor și pădurilor nr. 1063/2023.**

**VICEPREȘEDINTE,**

**Adrian CORBU**

servi